Kristjan Rajasaare

Kristjan Rajasaare (kuni 1936. aastani Christian Rutoff; 26. november 1879 Sõtke, Vaivara vald, Virumaa – 18. mai 1940 Vaivara) oli eesti näitekirjanik.

Ta õppis 1889–1893 Türsamäe vallakoolis ja 1894–1897 Vaivara kihelkonnakoolis. Seejärel töötas ta Peterburi kaubakontori ametnikuna. 1899. aastal naasis kodutallu. 1913. aastast töötas Narva ühispangas ametnikuna. Mobiliseeriti tsaariarmeesse ja teenis Soomes, seejärel oli Narva linnavalitsuse ametnik. 1920. aastast pidas Vaivaras Paasiku talu.Eesti kirjanduse biograafiline leksikon. Tallinn: Eesti Raamat, 1975Kristjan Rutoff-Rajasaare maetakse kolmapäeval. Uus Eesti, 21. mai 1940

Ta oli Vaivara karskusseltsi "Külvaja" üks rajajatest ning tegutses samas näitejuhina, juhendades Vaivara näitetruppi. Lisaks oli ta ka Narva teatri "Võitleja" näitejuht.Näitekirjanik Christian Rutoff Rajasaare. Virumaa.ee Ta oli ka Vaivara Elektriseltsi juht ja juhtis Vaivara talude elektrifitseerimist.Kirjanik Rajasaare 60-aastane. Päewaleht, 26. november 1938 Samuti oli ta tegev kohalikus piimaühisuses ja põllumeeste seltsis. Pikka aega oli ka Türsamäe lauavabriku asjaajaja ja raamatupidaja.

Ta on maetud Vaivara kalmistule.

Looming
Tema näidendid kujutasid peamiselt taluolustikku ja külaühiskonda.

1912. aasta Eesti Kirjanduse Seltsi näidendivõistlusel sai tema kirjutatud draama "Kivi" sajarublase ergutusauhinna.Helmut Joonuks. Alutaguse. Tallinn: Eesti Raamat, 1969 Näidendit "Kivi" mängiti mitmes suuremas Eesti teatris.

Tema näidendiga "Vastu vett" andis 26. augustil 1916. aastal avaetenduse nn Pandorini trupp, millest kujunes välja Tallinna Draamateater.Karin Kask. Draamateatri poolsajand. Sirp ja Vasar, 7. oktoober 1966

Tema komöödiat "Väimehed" mängiti ka Estonia teatris.

Teosed
"Vastu vett" (1905)
"Kahepaiksed" (1911)
"Kivi" (1914)
"Mässajad" (1920)
"Väimehed" (1932)
"Rahvamehed" (1938)

Viited

Välislingid 
 Kahepaiksed : Algupäraline näidend kolmes järgus
 Kivi : Draama 3 järgus

Kategooria:Eesti näitekirjanikud
Kategooria:Seltskondlike komiteede poliitikud
Kategooria:Sündinud 1879
Kategooria:Surnud 1940